VS002383
Datum: 2004-01-11T01:00:00.000+01:00
datum_sodbe_i_stopnje: 2008-02-29T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: izredno hudi primeri
odskodnina: 336.541,26 EUR (enotna odškodnina), ob upoštevanju že plačanih akontacija pa je bila dosojena ustrezno znižana odškodnina
opombe: II Ips 1242/2008. Reviziji tožeče stranke je bilo delno ugodeno tako, da je bila odškodnina zvišana za 33.990,24 EUR. Revizija tožene stranke je bila zavržena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Absolvent.

## Škodni dogodek

Prometna nesreča – oškodovanec je bil sopotnik v avtomobilu.

## Poškodba

Katastrofalna škoda - krvavitev pod zunanjo možgansko opno v senčnem in temenskem delu, oteklina možganov, odtrganje desnega uhlja, zlom desne lopatice in desne ključnice, težji psihoorganski sindrom, spastična tetrapareza, popoškodbeni glavobol in nepokretnost – s pomočjo stojke lahko le stoji, hoditi ne more.

## Telesne bolečine

Trajno hude bolečine – ob premestitvi domov, saj pred tem 4 oz. 5 mesecev, do začetka izvajanja fizioterapije, ni čutil bolečin; občasne hude – ob negi, obračanju, fizioterapiji, ob stoji, lažje do srednje hude – bodo prisotne vse življenje. Več kot pol ure ne zdrži v enakem položaju, zato se preseda iz vozička, na masažni stol, ali pa vstane ob stojki, ali leže. Fizioloških potreb ne more opraviti sam.

#### Hospitalizacija

Obsežno in dolgo bolnišnično zdravljenje, operacija.

#### Ambulantno zdravljenje

Številni pregledi pri specialistih in izbranem zdravniku.

#### Rehabilitacija

Rehabilitacije v rehabilitacijskem centru. Občasna rehabilitacija bo potrebna vse življenje.

#### Nevšečnosti med zdravljenjem

Številni RTG, CT, UZ, številne pljučne infekcije, traheo stoma, gastro stoma, vstavljen stalni urinski kateter, intubacija in mehanska ventilacija, paranteralna terapija, odvzemi krvi, brisov, menjave katetrov, odvisnost od drugih.

## Strah

Ko je prišel k zavesti in je lahko začenjal razumeti v kakšnem stanju je, je bil strah tako intenziven, da ga v vsej intenzivnosti sploh ni mogel dojeti. Sedaj ga doživlja prek strahu staršev, ki so izjemno angažirani, zaskrbljeni, pogosto na robu obupa in vzdržljivosti. Porušeno je celotno družinsko psihično ravnovesje in s tem tudi tožnikovo.

## Zmanjšanje življenjske aktivnosti

Duševne bolečine trpi odkar je prišel k zavesti, doživlja pa jih tudi zaradi strahu in reakcij staršev, ki skrbijo zanj. Fizioloških potreb ne more opraviti sam. Do nesreče je bil športno (igral je nogometni klub) in igral je v ansamblu, s katerim je tudi nastopal, končeval je študij. Sedaj je popolnoma odvisen od tuje pomoči in nege, brez možnosti ustvariti si družino, poklicno kariero in se ne more družabno in športno udejstvovati. Le s težavo lahko opravlja povsem običajna opravila – je (ne more pa jesti z žlico), pije iz steklenice, se popraska po obrazu. Ni sposoben pomnjenja, koncentracije, govora, vida, ima motnje spomina, ne more normalno komunicirati, ima motnje spanja. Strah ga je prihodnosti. Stanje ne bo nikoli boljše.

#### Opis invalidnosti

100% invalid.

## Skaženost

Trpi zaradi spremembe zunanjosti zaradi nepokretnosti s spastičnostjo, prisilne drže glave, pareze ustnega kota, zaradi trajne uporabe invalidskega vozička. Boli ga pomilovanje in averzija okolice, ljudje se izogibajo stikom z njim.

---

OZ člen 179, 182